**384/2015.(X.22.) Kgy. sz. határozat**

1./ Szombathely Megyei Jogú Város Önkormányzatának Közgyűlése bejelenti az alábbi szombathelyi ingatlan ingyenes önkormányzati tulajdonba kerülése iránti igényét az állami vagyonról szóló 2007. évi CVI. törvény 36. § (2) bekezdés c) pontja alapján:

hrsz: 6107/2

megnevezés: garázs

ingatlan területe: 133 m²

tulajdonos: Magyar Állam

vagyonkezelő: Vas Megyei Intézményfenntartó Központ (jogutódja: Szociális és Gyermekvédelmi Főigazgatóság)

felhasználási cél: teljes körű (alap- és felsőszintű) települési könyvtári ellátás nyújtásával, általános gyűjtőkörű gyűjteményszervezéssel, közgyűjteményi kutatóhely biztosításával, a területén működő könyvtárak együttműködésének szervezésével, az iskolán kívüli könyvtári továbbképzés végzésével, a települési könyvtárak fejlesztésének a koordinációjával foglalkozó intézmény működésének biztosítása

segítendő feladat: a kulturális szolgáltatás, különösen a nyilvános könyvtári ellátás biztosítása, a helyi közművelődési tevékenység támogatása

jogszabályi rendelkezés: 2011. évi CLXXXIX. törvény 13. § (1) bekezdés 7. pont

1997. évi CXL. törvény 64. § és 66. §

Az 1970 óta a Berzsenyi Dániel Könyvtár által használt ingatlant önkormányzatunk az állami vagyonról szóló 2007. évi CVI. törvény 36. § (2) bekezdés c) pontja alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontja valamint a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 55. § (1) bekezdése, valamint 64-66. §-a alapján szerinti kötelező önkormányzati feladat ellátásának elősegítése érdekében kívánja tulajdonba venni.

A Berzsenyi Dániel Könyvtár felett az alapítói jogokat 2013. január 1. napjától Szombathely Megyei Jogú Város Önkormányzata gyakorolja, a fenntartó és az irányító szerv Szombathely Megyei Jogú Város Közgyűlése.

Az önkormányzati fenntartású Berzsenyi Dániel Könyvtár Alapító Okiratában megjelölt közfeladata a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 55. § (1) bekezdése, valamint 64-66. §-a alapján nyilvános könyvtári ellátás biztosítása, továbbá a megyei könyvtári feladatok ellátása. Biztosítja a települési és a megye nyilvános könyvtári ellátást, ezen túl állami feladatként szervezi a területén működő könyvtárak együttműködését, végzi az iskolán kívüli könyvtári továbbképzést, koordinálja a települési könyvtárak fejlesztését, működteti a Vas Megyei Könyvtári Információs Rendszert.

Ezen közfeladatok ellátásának közvetett biztosítása érdekében kívánja Szombathely Megyei Jogú Város Önkormányzata a fenti ingatlant tulajdonba venni.

2./ A kérelemnek helyt adó döntés esetén az önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek megtérítését. Az önkormányzat vállalja, hogy az 1. pontban feltüntetett ingatlan tulajdonjogát az ingatlanra vonatkozó terhekkel együtt veszi át.

3./ A Közgyűlés felhatalmazza a Polgármestert, hogy az ingatlan ingyenes önkormányzati tulajdonba kerülése iránti igénybejelentést és a költségek viseléséről szóló nyilatkozatot aláírja.

A Közgyűlés felhatalmazza a Polgármestert, hogy tegye meg a szükséges intézkedéseket az ingatlan tulajdonjogának az önkormányzat részére történő megszerzése érdekében.

**Felelősök:** Dr. Puskás Tivadar polgármester

Illés Károly alpolgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője)

**Határidő:** az igénybejelentésre: 2015. november 10.